b'\n_START_ARTICLE_\nNortonov pou\xc4\x8dak\n_START_PARAGRAPH_\nNortonov pou\xc4\x8dak ili Metoda kratkog spoja jedna je od metoda rje\xc5\xa1avanja mre\xc5\xbea istosmjerne i izmjeni\xc4\x8dne struje. Nortonov pou\xc4\x8dak donekle je sli\xc4\x8dan Th\xc3\xa9veninovu pou\xc4\x8dku i primjenjuje se u slu\xc4\x8dajevima kada je dio slo\xc5\xbeene linearne mre\xc5\xbee potrebno prikazati strujnim izvorom._NEWLINE_Prema Nortonovom pou\xc4\x8dku, bilo koji dio aktivne linearne mre\xc5\xbee u kojoj se nalaze elektri\xc4\x8dni izvori i otpornici s obzirom na dvije to\xc4\x8dke mre\xc5\xbee (priklju\xc4\x8dnice) mogu\xc4\x87e je zamijeniti sa stvarnim strujnim izvorom Nortonove struje i unutarnjeg Nortonovog otpora._NEWLINE_Polaritet i vrijednost Nortonove struje, kao i vrijednost Nortonovog otpora odre\xc4\x91eni su komponentama mre\xc5\xbee koju se nadomje\xc5\xa1ta. Na dobiveni nadomjesni izvor izme\xc4\x91u priklju\xc4\x8dnica spaja se komponenta koja je bila odspojena i ra\xc4\x8duna se jakost struje.'